HR
C 63/36
Službeni list Europske unije
20.2.2023.
Presuda Općeg suda od 14. prosinca 2022. – Green Power Technologies/Komisija (Predmet T-753/20) (1) („Arbitražna klauzula – Sedmi okvirni program za istraživanja, tehnološki razvoj i demonstracijske aktivnosti (2007.-2013.) – Sporazum o dodjeli bespovratnih sredstava – Prihvatljivi troškovi – Izvješće OLAF-a kojim se utvrđuje neprihvatljivost određenih troškova – Povrat plaćenih iznosa – Teret dokazivanja – Uredba (EU, Euratom) br.
883/2013 – Obveza obrazlaganja – Stjecanje bez osnove – Tužba za poništenje – Izvješće OLAF-a – Akt koji se ne može pobijati tužbom – Nedopuštenost”) (2023/C 63/44) Jezik postupka: španjolski Stranke Tužitelj: Green Power Technologies, SL (Bollullos de la Mitación, Španjolska) (zastupnici: A. León González i A.
Martínez Solís, odvjetnici) Tuženik: Europska komisija (zastupnici: B. Araujo Arce i J.
Estrada de Solà, agenti) Intervenijent u potporu tuženiku: Kraljevina Španjolska (zastupnici: L. Aguilera Ruiz i Á.
Ballesteros Panizo, agenti)
Predmet Svojom tužbom tužitelj zahtijeva, s jedne strane, na temelju članka 263.
UFEU-a poništenje Izvješća Europskog ureda za borbu protiv prijevara (OLAF) od 9. srpnja 2018. poslovni broj B.4(2017)4393 i, s druge strane, na temelju članka 272.
UFEU-a utvrđenje, kao prvo, da iznosi koje je avansno platila Europska komisija na temelju sporazuma o dodjeli bespovratnih sredstava br.
2567509, zaključenog u okviru Sedmog okvirnog programa za istraživanja, tehnološki razvoj i demonstracijske aktivnosti (2007.-2013.), s ciljem financiranja više odgovarajućih projekata, među kojima i projekta Powair, koji se odnosi na razvoj „akumulatora od cinka na protok zraka za distribucijsku mrežu električne energije” i čiji se povrat zahtijeva izdavanjem obavijesti o terećenju br.
3242010798, predstavljaju prihvatljive troškove, i, kao drugo, da iznosi koje Komisija zahtijeva izdavanjem obavijesti o terećenju br.
3242010800, koja se odnosi na ugovornu kaznu, nisu dospjeli.
Izreka 1.
Tužba se odbija. 2.
Društvu Green Power Technologies nalaže se snošenje vlastitih troškova kao i troškova Europske komisije.
3. Kraljevina Španjolska će snositi vlastite troškove.
(1)
SL C 53, 15. 2.
2021.
Presuda Općeg suda od 14. prosinca 2022.
– PKK/Vijeće (Predmet T-182/21) (1) („Zajednička vanjska i sigurnosna politika – Mjere ograničavanja protiv PKK-a s ciljem borbe protiv terorizma – Zamrzavanje financijskih sredstava – Zajedničko stajalište 2001/931/ZVSP – Uredba (EZ) br. 2580/2001 – Primjenjivost na oružane sukobe – Teroristička skupina – Činjenična osnova odluka o zamrzavanju financijskih sredstava – Odluka koju je donijelo nadležno tijelo – Tijelo treće države – Preispitivanje – Proporcionalnost – Obveza obrazlaganja – Prava obrane – Pravo na djelotvornu sudsku zaštitu”) (2023/C 63/45) Jezik postupka: engleski Stranke Tužitelj: Kurdistan Workers’ Party (PKK) (zastupnici: A. van Eik i T. Buruma, odvjetnice)